Alexander episcopus, servus servorum Dei, dilectissimis filiis Guillelmo abbati S. Martini Eduensis ejusque fratribus tam presentibus quam futuris regularem vitam professis in perpetuum. Ad hoc universalis ecclesie cura nobis ab omnipotente Domino commissa est ut ecclesiarum omnium ex apostolice sedis auctoritate ac benevolentia curam gerere debeamus, ut non pravorum hominum agitentur molestiis affectione paterna providere curemus. Et propterea, dilecti in Domino filii, vestris justis postulationibus clementer annuimus et prefatum monasterium in quo divino estis obsequio nuncupati, ad exemplar predecessorum nostrorum doctoris egregii Gregorii et Innocentii Romanorum pontificum, jam dictam ecclesiam S. Martini que in suburbio Augustodunensi a reverende memorie Siagrio episcopo et Brunechilde regina constructa est, sub beati Petri protectione sucipimus et nostra, et presentis scripti privilegio communimus, statuentes quascumque successiones et bona quecumque idem monasterium in presenti juste et canonice possidet aut in futurum concessione pontificum, liberalitate regum vel principum, oblatione fidelium seu aliis justis modis, prestante Domino poterit adipisci, firma vobis vestrisque successoribus firmissima et illibata permaneant. In quibus hec propriis duximus exprimenda vocabulis. In Eduensi episcopatu ecclesiam de Thosiaco, ecclesiam de Castellione, ecclesiam de Meletaco, ecclesiam de Festo, ecclesiam S. Pantheleonis, ecclesiam de S. Andre, ecclesiam de SS. Gemimorum, ecclesiam de Marmaignia, medietatem ecclesie de Carbonaco, ecclesiam de Tilio, ecclesiam de Alto-Ponte, ecclesiam de Alta-Villa. In prioratu S. Martini de Anziaco ecclesiam S. Marie, ecclesiam de Avriliaco, ecclesiam de Buchellis, ecclesiam de Durbia, ecclesiam de Canoto, ecclesiam de Lacu, ecclesiam de Valeta, ecclesiam de Uzellis, ecclesiam de Vindeciaco, ecclesiam de Moncellis, ecclesiam de Braigniaco, ecclesiam de Classiaco, ecclesiam de Chariaco, ecclesiam de Covello, ecclesiam de Monasterio, ecclesiam de Chinaco, ecclesiam de Stomaro, ecclesiam de Tavernaco, ecclesiam de Sommantio, ecclesiam de Cella, ecclesiam de S. Prejecto, ecclesiam de Verreria, in Avalonensi prioratu ecclesiam de S. Martino, ecclesiam de Tarot, ecclesiam de Magneio, ecclesiam de Girollis, ecclesiam de Anna, ecclesiam de Surmiseliis, in Nivernensi episcopatu ecclesiam de S. Petrusio, ecclesiam de Janua, ecclesiam de Colmaniaco, universas ecclesias de Molendinis, ecclesiam de Orna, ecclesiam de S. Mauricio, ecclesiam de S. Salvio. ecclesiam de Narlado, ecclesiam de Sanisiaco, ecclesiam de Cissiliaco, ecclesiam de S. Petro Monasterii, ecclesiam de S. Babilla, ecclesiam de S. Humberto, ecclesiam de Langerono, ecclesiam de Castello super Alericum, ecclesiam de S. Augustino, ecclesiam de Livriaco, ecclesiam de Pressiaco, ecclesiam de Coriaco, ecclesiam de Azyaco, ecclesiam de Traines, ecclesiam de Mornaco, ecclesiam de Mare, ecclesiam de Toriaco, in Lugdunensi episcopatu ecclesiam de Milleyco, in Biturictensi archiepiscopatu ecclesiam de Columbariis, in Cabilonensi episcopatu ecclesiam de Canabis, in Bisuntinensi archiepiscopatu ecclesiam S. Hilarii, in Lingonensi episcopatu ecclesiam S. Juliani de Curio. Obeunte te vero nunc ejusdem loci abbate vel tuorum quorumlibet...... successorum, nullus ibi qualibet subreptionis astucia seu violentia preparetur nisi quem fratres communi consensu vel fratrum pars......... consilii secundum Dei timorem et beati Benedicti regulam providerint eligendum. Et quoniam multe occasiones deceptione religiosarum personarum a pravis hominibus... eumdem abbatem nullo modo privandum deponendumque censemus nisi.... communis exigente, unde necesse est ut si que contra eum hujusmodi querela surrexerit, non solum Augustodunensis civitatis episcopus causam examinet sed adhibitis sibi vicinis episcopis et aliis religiosis et discretis viris subtili et diligenti investigatione perquirat. Quatenus cunctis concorditer judicantibus canonice discretis, censura aut reum possit ferre aut innocentem possit absolvere. Decernimus ergo ut nulli omnino hominum liceat prefatum monasterium tenere, perturbare, vel ejus possessiones aufferre, vel ablatas retinere, aut aliquibus exactionibus seu oppressionibus fatigare, sed omnia integra conserventur eorumque quorum gubernationi ac sustentationi concessa sunt usibus omnimodis profutura, salva sedis apostolice autoritate et diocesiani episcopi canonica justicia. Si que igitur in futurum ecclesiastica seu secularis persona hanc nostre constitutionis paginam, sciens, contra eam temere venire temptaverit, secundo tercio ve commonita, si non satisfactione consona emendaverit, potestates, honores......... sua dignitate careat, reamque divino judicio existere de perpetrata iniquitate cognoscat, et a sacratissimo corpore ac sanguine Dei et redemptoris Domini nostri Jesu Christi aliena fiat, atque in extremo examine districte ultioni subjaceat. Cunctis autem eidem loco sua jura servantibus sit pax Domini Jesu Christi....... et hic fructum bone actionis excipiant et apud districtum judicem premia eterne pacis inveniant. Amen, amen. Testes. Ego Hubaldus presbyter cardinalis titulo sancte Crucis in Hierusalem, ego Henricus presbyter cardinalis Nerei titulo et Achilei. Et ego Johannes presbyter cardinalis titulo S. Anastasii; ego Alexander Catheline episcopus; ego Hubaldus Hostiensis episcopus; ego Jacintus diaconnus, cardinalis S. Marie in Cosmedyn; ego Galterius Albanensis episcopus. Datum Senones per manum Hermanni sancte ecclesie Romane subd....... et notarii XIII kal. aprilis, incarnationis Domini anno MC LXIIII, pontificatus vero domini Alexandri pape III, anno sexto.